
Grozījumi Ministru kabineta 2022. gada 4. oktobra noteikumos Nr. 619 "Eiropas Savienības Atveseļošanas un noturības mehānisma plāna 3.1.1.5.i investīcijas "Izglītības iestāžu infrastruktūras pilnveide un aprīkošana" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta otro daļu
· Izdarīt Ministru kabineta 2022. gada 4. oktobra noteikumos Nr. 619 "Eiropas Savienības Atveseļošanas un noturības mehānisma plāna 3.1.1.5.i investīcijas "Izglītības iestāžu infrastruktūras pilnveide un aprīkošana" īstenošanas noteikumi" (Latvijas Vēstnesis, 2022, 195. nr.; 2023, 72. nr.; 2024, 57. nr.; 2025, 20. nr.; 2026, 64. nr.) šādus grozījumus:
· 1. Izteikt 4. punktu šādā redakcijā:
· "4. Investīcijas mērķi sasniedz, īstenojot šo noteikumu 21. punktā minētās atbalstāmās darbības un līdz 2026. gada 17. augustam sasniedzot mērķa rādītāju – 21 pašvaldību dibinātas vispārējās izglītības iestādes infrastruktūras uzlabošana."
· 2. Izteikt 40. punktu šādā redakcijā:
· "40. Finansējuma saņēmējs projektu īsteno līdz 2026. gada 28. augustam saskaņā ar noslēgto vienošanos par projekta īstenošanu, ievērojot šo noteikumu 4. punktā noteikto termiņu mērķa rādītāja sasniegšanai. Aģentūra projekta noslēguma dokumentācijas pārbaudi un noslēguma maksājumu veic līdz 2026. gada 31. augustam."
· 3. Papildināt ar 40.1 punktu šādā redakcijā:
· "40.1 Ja pastāv objektīvi apstākļi, finansējuma saņēmējs, sniedzot attiecīgu pamatojumu, var rosināt aģentūru pagarināt projekta īstenošanas termiņu līdz 2026. gada 15. novembrim tādu darbu veikšanai šo noteikumu 21.2. un 21.3. apakšpunktā minēto atbalstāmo darbību ietvaros, kas nav saistīti ar šo noteikumu 4. punktā noteiktā mērķa rādītāja sasniegšanu. Aģentūra šādā gadījumā projekta noslēguma dokumentācijas pārbaudi un noslēguma maksājumu veic līdz 2026. gada 31. decembrim."

